ai4bharat/Pralekha huggingface dataset:
மத்திய அமைச்சரவை
தேசிய முக்கியத்துவம் வாய்ந்த கல்வி நிறுவனங்களாக ஐ.ஐ.எம்-கள் அறிவிக்கப்படும்
இந்திய மேலாண்மை கல்வி நிறுவன மசோதா 2017-க்கு மத்திய அமைச்சரவை ஒப்புதல்
இந்திய மேலாண்மை கல்வி நிறுவன  மசோதா 2017-க்கு பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. இதன்படி, ஐ.ஐ.எம் - கள் தேசிய முக்கியத்துவம் வாய்ந்த கல்வி நிறுவனங்களாக அறிவிக்கப்படும். இதனால், ஐ.ஐ.எம் - களால் தங்களது மாணவர்களுக்கு பட்டங்களை வழங்க முடியும்.
இந்த மசோதாவின் முக்கிய அம்சங்கள் கீழே குறிப்பிடப்பட்டுள்ளன:
1. ஐ.ஐ.எம் - களால் தங்களது மாணவர்களுக்கு பட்டங்களை வழங்க முடியும்.
2. கல்வி நிறுவனங்களுக்கு போதிய நம்பகத்தன்மையுடன் முழு தன்னாட்சி அதிகாரம் வழங்க இந்த மசோதா வழிவகை செய்கிறது.
3. இந்த கல்வி நிறுவனங்களின் மேலாண்மை, வாரியத்தால் நிர்வகிக்கப்படும். கல்வி நிறுவனங்களின் தலைவர், இயக்குநர் ஆகியோர் வாரியத்தால் தேர்வுசெய்யப்படுவார்கள்.
4. வாரியத்தில் முன்னாள் மாணவர்கள், வல்லுநர்கள் ஆகியோர் பங்கேற்பது, இந்த மசோதாவின் மற்ற முக்கிய அம்சங்கள்.
5. வாரியத்தில் பெண்கள், தாழ்த்தப்பட்ட மற்றும் பழங்குடியின உறுப்பினர்களையும் சேர்க்க மசோதாவின் பிரிவில் வழிவகை செய்யப்பட்டுள்ளது.
6. கல்வி நிறுவனங்களின் செயல்பாடுகளை குறிப்பிட்ட காலத்துக்கு ஒரு முறை சுதந்திரமான அமைப்புகள் மூலம் மறுஆய்வு செய்யவும், அதன் முடிவுகளை பொதுமக்கள் பார்வையில் வைக்கவும் இந்த மசோதாவில் வழிவகை செய்யப்பட்டுள்ளது.
7. கல்வி நிறுவனங்களின் ஆண்டறிக்கை, நாடாளுமன்றத்தில் வைக்கப்படும். இந்தக் கணக்குகளை தலைமைத் தணிக்கை அதிகாரி  தணிக்கை செய்வார்.
8. ஐ.ஐ.எம் - முக்கு ஆலோசனை வழங்குவதற்காக ஒருங்கிணைப்புக் குழுவை அமைக்கவும் மசோதாவில் வழிவகை செய்யப்பட்டுள்ளது.
பின்னணி
இந்திய மேலாண் கல்வி நிறுவனங்கள் என்பவை, நாட்டின் முதன்மையான கல்வி நிறுவனங்கள். இவை மேலாண்மை பிரிவில் சர்வதேச தரத்திலான கல்வி மற்றும் பயிற்சியை அளிக்கின்றன. ஐ.ஐ.எம் -கள், உலகத்தரமான மேலாண் கல்வி நிறுவனங்களாகவும், உயர்தர மையங்களாகவும் அங்கீகரிக்கப்பட்டுள்ளன. இவை நாட்டுக்கு பெருமையைத் தேடித் தந்துள்ளன. அனைத்து ஐ.ஐ.எம் - களும் சங்கங்கள் சட்டத்தின் கீழ் பதிவுசெய்யப்பட்ட தனித்தனியான தன்னாட்சி அமைப்புகள்.
சங்கங்களாக இருப்பதால், ஐ.ஐ.எம் - களுக்கு பட்டங்களை வழங்க அங்கீகாரம் வழங்கப்படவில்லை. எனவே, மேலாண்மைப் பாடங்களில் முதுநிலை பட்டயம் மற்றும் சிறப்புப் பாடத் திட்டங்கள்  வழங்கப்படுகின்றன. இந்த சான்றிதழ்கள், எம்.பி.ஏ - க்கள் மற்றும் பி.எச்.டி - களுக்கு இணையாக கருதப்பட்டாலும், சர்வதேச அளவில் ஏற்றுக் கொள்ளப்படுவதில்லை. குறிப்பாக ஆய்வாளர் படிப்புகளுக்கு ஏற்றுக் கொள்ளப்படுவதில்லை.
எரிசக்தி அமைச்சகம்
மத்திய மின்சாரம், புதிய மற்றும் புதுப்பிக்கத்தக்க எரிசக்தி அமைச்சர், என்எச்பிசி துல்ஹஸ்தி மின் நிலையம் மற்றும் கிஷங்கங்கா மின் நிலையத்தின் அணைக்கட்டு தளத்தை பார்வையிட்டார்
ஜம்மு & காஷ்மீர் யூனியன் பிரதேசத்தின் பந்திபூரா மாவட்டத்தில் உள்ள குரேசிலில் இருக்கும் என்எச்பிசி-யின் 330 மெகாவாட் மின் நிலையத்தின் அணை தளத்தை மத்திய மின்சாரம், புதிய மற்றும் புதுப்பிக்கத்தக்க எரிசக்தி அமைச்சர் திரு ஆர் கே சிங் பார்வையிட்டார்.
மின்சார அமைச்சகத்தின் கூடுதல் செயலாளர் திரு எஸ் கே ஜி ரஹாதே, என்எச்பிசி தலைவர் மற்றும் நிர்வாக இயக்குநர் திரு ஏ கே சிங், ஜம்மு & காஷ்மீர் மின்சார மேம்பாட்டு துறையின் முதன்மை செயலாளர் திரு ரோஹித் கன்சால் ஆகியோர் அமைச்சருடன் உடன் சென்றனர்.
அணை மற்றும் அதை சுற்றியுள்ள பகுதிகளை அமைச்சர் ஆய்வு செய்தார். மின் நிலைய கட்டுமானப் பணிகளையும்  அவர் ஆய்வு செய்ததோடு, உள்ளூர் மக்களின் பிரதிநிதிகளுடனும் உரையாடினார்.
துல்ஹஸ்தி மின் நிலையத்தின் அணை வளாகத்தை அமைச்சர் நேற்று பார்வையிட்டார். மின்சார அமைச்சகத்தின் கூடுதல் செயலாளர் திரு எஸ் கே ஜி ரஹாதே, என்எச்பிசி தலைவர் மற்றும் நிர்வாக இயக்குநர் திரு ஏ கே சிங், ஜம்மு & காஷ்மீர் மின்சார மேம்பாட்டு துறையின் முதன்மை செயலாளர் திரு ரோஹித் கன்சால் ஆகியோர் அமைச்சருடன் உடன் இருந்தனர்.
அமைச்சருக்கு மத்திய தொழில் பாதுகாப்பு படை வீரர்களால் அணிவகுப்பு மரியாதை அளிக்கப்பட்டது. அணை வளாகத்தையும் மின் நிலையத்தின் செயல்பாட்டையும் அமைச்சர் ஆய்வு செய்தார். திரு நிர்மல் சிங், பொது மேலாளர் , துல்ஹஸ்தி மின் நிலையம், மின் நிலைய செயல்பாடு பற்றி அமைச்சருக்கு விரிவாக விளக்கினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1764169
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
புதுதில்லியில் மயூர் விகார், திரிலோக்புரி-சஞ்சய் லேக் மெட்ரோ ரயில் நிலையங்கள் தொடக்கம்
புது தில்லியில் மெட்ரோ ரயில் பாதையின் இளஞ்சிவப்பு வழித்தடத்தில் மயூர் விகார் பாக்கெட்-1 மற்றும் திரிலோக்புரி -சஞ்சய் லேக் மெட்ரோ ரயில் நிலையங்கள் இன்று தொடங்கி வைக்கப்பட்டன.
இவற்றை மத்திய வீட்டுவசதி மற்றும் நகர்ப்புற விவகாரத்துறை அமைச்சர் திரு ஹர்தீப் சிங் பூரி மற்றும் தில்லி முதல்வர் திரு அரவிந்த் கெஜ்ரிவால் ஆகியோர் காணொலி காட்சி மூலம் தொடங்கி வைத்தனர்.
தில்லி மெட்ரோ ரயிலின் 59 கி.மீ நீளமுள்ள இளஞ்சிவப்பு வழித்தடத்தில், இந்த முக்கிய ரயில் நிலையங்கள் தொடங்கி வைக்கப்பட்டது புது தில்லியின் வடக்கு மற்றும் கிழக்கு பகுதிகளை, தெற்கு மற்றும் மத்திய தில்லி பகுதிகளில் உள்ள முக்கியமான சந்தைகள், மருத்துவமனைகள், குடியிருப்பு பகுதிகள், போக்குவரத்து மையங்களை இணைத்து தடையற்ற போக்குவரத்தை ஏற்படுத்தும்.
இந்த புதிய நிலையங்கள் திறக்கப்பட்டதன் மூலம் தில்லி மெட்ரோ நெட்வொர்க்கின் மொத்த தூரம் 390 கிலோ மீட்டராக அதிகரித்துள்ளது. இவற்றில் 285 ரயில் நிலையங்கள் உள்ளன.
இந்நிகழ்ச்சியில் பேசிய மத்திய அமைச்சர் திரு ஹர்தீப் சிங் பூரி, ‘‘ தற்போது 18 நகரங்களில் மெட்ரோ ரயில் நெட்வொர்க் 721 கி.மீ தூரத்துக்கு செயல்பாட்டில் உள்ளது. 27 நகரங்களில் 1,058 கி.மீ தூரத்துக்கும் மெட்ரோ ரயில் பாதை கட்டுமான பணிகள் தற்போது நடந்து வருகின்றன’’ என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743110
அறிவியல் மற்றும் தொழில்நுட்பத்துறை
உள்நாட்டில் சூப்பர் கம்ப்யூட்டர்களை தயாரிக்கும் இலக்கை நோக்கி நடைபோடும் இந்தியா
சொந்தமாக உள்நாட்டிலேயே சூப்பர் கம்ப்யூட்டர்கள் தயாரிக்கும் திறனை முன்னெடுக்கும் வகையில் சூப்பர் கம்ப்யூட்டர் தயாரிப்பதற்கான வசதிகளை இந்தியா வேகமாக விரிவு படுத்தி வருகிறது.
மருந்து கண்டுபிடிப்பு, மரபியல், வெள்ள முன்னெச்சரிக்கை, எண்ணைய் வள ஆராய்ச்சி உள்ளிட்டவற்றில் ஆராய்ச்சிகள் மேற்கொள்வதற்கு ஸ்டார்ட் அப் நிறுவனங்கள், குறுசிறுநடுத்தர தொழில்நிறுவனங்கள், ஆராய்ச்சியாளர்கள், கல்வி நிறுவனங்களுக்கு அதிக திறன் வாய்ந்த கம்ப்யூட்டர்கள் தேவைப்படுகின்றன. எனவே இந்த தேவையை பூர்த்தி செய்ய பல்வேறு கட்டங்களாக அதிக சக்தி கொண்ட சூப்பர் கம்ப்யூட்டரை விரைவாக உருவாக்கும் பணிகளை தேசிய சூப்பர் கம்ப்யூட்டிங்க் இயக்கம் ஊக்குவித்து வருகிறது.
அதன்படி என்எஸ்எம் முதல் கட்டத்தில் திடமிடப்பட்ட கட்டமைப்புகள் ஏற்கனவே நிறுவப்பட்டு விட்டன. பெரும்பாலான இரண்டாம் கட்டப் பணிகள் நடைபெற்று வருகின்றன. நாடு முழுவதும் சூப்பர் கம்ப்யூட்டர்கள் கொண்ட இணைப்பு விரைவில் சுமார் 16 பெட்டாஃப்ளாப்ஸ் என்ற வேகத்தை அடையும். மூன்றாவது கட்டம் வரும் 2021ம் ஆண்டு ஜனவரியில் முன்னெடுக்கப்படும். அப்போது கம்ப்யூட்டர் வேகமானது சுமார் 45 பெட்டாஃப்ளாப்ஸ் என்ற வேகத்தில் அதிகரிக்கப்படும்.
மத்திய தகவல் தொழில்நுட்பம் மற்றும் மின்னணு துறை மற்றும் மத்திய அறிவியல் மற்றும் தொழில்நுட்பத்துறை ஆகியவை கூட்டாக இணைந்து என்எஸ்எம் பணிகளை முன்னெடுக்கின்றன. இதனை பெங்களூருவில் உள்ள இந்திய அறிவியல் மையம் மற்றும் புனேவில் உள்ள உயர்தர கம்ப்யூட்டிங் மேம்பாட்டு மையம் ஆகியவை அமல்படுத்துகின்றன.
பரம் சிவே என்ற முதலாவது சூப்பர் கம்ப்யூட்டர் உள்நாட்டிலேயே உருவாக்கப்பட்டு ஐஐடி-யில் நிறுவப்பட்டுள்ளது. இதனைத் தொடர்ந்து பரம் சக்தி, பரம் பிரம்மா ஆகிய சூப்பர் கம்ப்யூட்டர்கள் முறையே ஐஐடி கோரக்பூர், புனே ஐஐஎஸ்இஆரில் நிறுவப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்.
https://pib.gov.in/PressReleasePage.aspx?PRID=1666447
(Visitor Counter : 234
சிறப்பு சேவைகள் மற்றும் கட்டுரைகள்
பனை சம்பந்தப்பட்ட தொழில்களில் அனுபவம் வாய்ந்த, விருப்பமுள்ள நிறுவனங்களின் விண்ணப்பங்கள் வரவேற்பு
மத்திய அரசின் சிறு குறு மற்றும் நடுத்தர தொழில்கள் அமைச்சகத்தின் கீழ் இயங்கி வரும் கதர் மற்றும் கிராமத் தொழில்கள் ஆணையம் கிராமப்புற ஏழை எளிய கைவினைஞர்களின் வாழ்வாதார முன்னேற்றத்திற்காக பல்வேறு திட்டங்களை செயல்படுத்தி வருகிறது. அதில் முக்கியமாக, பனைமரத்திலிருந்து கிடைக்கும் பதனீர், பனை கருப்பட்டி, பனை ஓலையிலிருந்து தயாரிக்கப்படும் அழகு சாதனப் பொருட்கள் மற்றும் பிரஷ் வகைகளைத் தயாரிக்கவும், சந்தைப் படுத்தவும், கதர் கிராம தொழில்கள் ஆணையமானது நிதி உதவியுடன் கூடிய புதிய திட்டத்தினை அறிமுகப்படுத்தி செயல்படுத்திக் கொண்டுள்ளது.
மற்றும் பாரம்பரிய தொழில்களைப் புனரமைப்பதற்காகவும் அதன் மூலம் கைவினைஞர்களின் வாழ்வாதாரத்தை உயர்த்தி நிரந்தர வருமானம் ஈட்டும் வகையில், கதர் கிராமத் தொழில்கள் ஆணையம் SFURTI  என்ற திட்டத்தை செயல்படுத்தி வருகிறது. எனவே, பனை சம்பந்தப்பட்ட தொழில்களில் அனுபவம் வாய்ந்த மற்றும் விருப்பமுள்ள அரசு மற்றும் அரசு சாரா நிறுவனங்கள் மூலமாக விண்ணப்பங்கள் வரவேற்கப்படுகின்றன. மேலும் விபரங்களை http://kviconline.gov.in/sfruti என்ற இணையதளத்தில் அறிந்து கொள்ளலாம் என்று இந்த ஆணையத்தின் செய்திக் குறிப்பு தெரிவிக்கிறது.
(Visitor Counter : 73
மத்திய அமைச்சரவை
தேசிய வீட்டு வசதி கடனுஉதவி வங்கிக்கு  ஆர்.பி.ஐ-யின் சந்தாதாரர் பங்கு முதலீடாக ரூ.1450 கோடி வழங்க மத்திய அமைச்சரவை ஒப்புதல்
2018-ல் என்.எச்.பி சட்டம், 1987 –இல் கொண்டு வந்த திருத்தத்தின்படி தேசிய வீட்டு வசதி கடனுதவி வங்கிக்கு  சந்தாரர் பங்கு முதலீட்டின் வெளிப்படையான மதிப்பீடாக ரூ.1450 கோடி வழங்க பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
(Visitor Counter : 126
புவி அறிவியல் அமைச்சகம்
தென்மேற்கு பருவமழையின் வடக்கு முனை பார்மர், பில்வாரா, தோல்பூர், அலிகார், மீரட், அம்பாலா மற்றும் அமிர்தசரஸ் வழியாக தொடர்ந்து செல்கிறது
இந்திய வானிலைத் துறையின் தேசிய வானிலை முன்னறிவிப்பு மையத்தின் படி:

இந்திய நேரப்படி பிற்பகல் 2.30 மணி அளவில் பதிவான தரவுகளின் அடிப்படையில் அனைத்திந்திய வானிலை தகவல்கள் 
தென்மேற்கு பருவமழையின் வடக்கு முனை பார்மர், பில்வாரா, தோல்பூர், அலிகார், மீரட், அம்பாலா மற்றும் அமிர்தசரஸ் வழியாக தொடர்ந்து செல்கிறது.
தற்போதைய வானிலை நிலவரங்களின் படி, ராஜஸ்தான், மேற்கு உத்தரப் பிரதேசம், ஹரியானா, சண்டிகர், தில்லி மற்றும் பஞ்சாபின் எஞ்சியிருக்கும் பகுதிகளுக்கு அடுத்த ஏழு நாட்களில் தென்மேற்கு பருவமழை மேலும் முன்னேறுவதற்கான சூழ்நிலை இல்லை. கிழக்கு உத்தரப் பிரதேசம் முதல் மேற்கு வங்காளத்தின் வடமேற்கு விரிகுடா வரை காற்றழுத்தம் நிலவுகிறது.
ஜார்க்கண்ட் மற்றும் அதற்கு அருகிலுள்ள பகுதிகளில் 3.1 கிலோ மீட்டர் வரை புயல் சுழற்சி நிலவுகிறது. தெற்கு ஒடிசா மற்றும் அதற்கு அருகிலுள்ள பகுதிகளில் 0.9 கிலோ மீட்டர் மற்றும் 2.1 கிலோ மீட்டர் இடையே புயல் சுழற்சி நிலவுகிறது.
வட மேற்கு ராஜஸ்தான், வட கிழக்கு ராஜஸ்தான், தென்மேற்கு ராஜஸ்தான், தெற்கு குஜராத், மத்திய அரபிக்கடல் மற்றும் இவற்றை சுற்றியுள்ள பகுதிகளிலும் புயல் சுழற்சி நிலவுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730535
-------
(Visitor Counter : 129
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசிகளின் மொத்த எண்ணிக்கை: 83 கோடியைத் கடந்து குறிப்பிடத்தக்க சாதனை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 83 கோடியைக் கடந்து, புதிய சாதனையைப் படைத்துள்ளது. கடந்த 24 மணி நேரத்தில் 71,38,205 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 81,69,260 முகாம்களில் 83,39,90,049 தடுப்பூசிகள் போடப்பட்டுள்ளன.
கடந்த 24 மணி நேரத்தில் 31,990 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,28,15,731 ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.77 சதவீதமாக உள்ளது.
தொடர்ந்து 88 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 31,923 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,01,640 ஆக உள்ளது. இது, நாட்டின் மொத்த பாதிப்பில் 0.90 சதவீதம் ஆகும்.
கடந்த 24 மணி நேரத்தில் 15,27,443 பரிசோதனைகளும், இந்தியாவில் இதுவரை மொத்தம் 55,83,67,013 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 90 நாட்களாக 3 சதவீதத்திற்கும் குறைவாக, 2.11 சதவீதமாகவும், தினசரி தொற்று உறுதி விகிதம் 2.09 சதவீதமாகவும் இன்று பதிவாகியுள்ளது. இந்த எண்ணிக்கை 24 நாட்களாக 3 சதவீதத்திற்குக் குறைவாகவும், தொடர்ந்து 107 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1757137
பிரதமர் அலுவலகம்
உலகக் கோப்பை ஹாக்கி -2023 ல் பங்கேற்கும் அனைத்து அணிகளுக்கும் பிரதமர் வாழ்த்து
ஒடிசாவில் நடைபெறவுள்ள உலகக் கோப்பை ஹாக்கிப் போட்டி-2023-ல் பங்கேற்கும் அனைத்து அணிகளுக்கும் பிரதமர் திரு நரேந்திர மோடி வாழ்த்துகளைத் தெரிவித்துள்ளார்.
இது தொடர்பாக அவர் வெளியிட்டுள்ள ட்விட்டர் பதிவில் கூறியிருப்பதாவது:
"2023 உலகக் கோப்பை ஹாக்கி போட்டி, ஒடிசாவில் தொடங்கும் இந்த வேளையில், இதில் பங்கேற்கும் அனைத்து அணிகளுக்கும் எனது நல்வாழ்த்துகள். இந்தப் போட்டி, விளையாட்டுத் திறனை மேலும் வலுப்படுத்தட்டும். அழகான ஹாக்கி விளையாட்டை மேலும் பிரபலப்படுத்தட்டும். இந்தப் போட்டியை நடத்துவதில் இந்தியா பெருமை கொள்கிறது."
இவ்வாறு பிரதமர் திரு நரேந்திர மோடி தமது ட்விட்டர் பதிவில் குறிப்பிட்டுள்ளார்.
ரெயில்வே அமைச்சகம்
மின்சாரக் கட்டணத்தில் இந்திய ரயில்வே சிறப்பான சேமிப்பு நிகழ்த்தியுள்ளது
ஏப்ரல் 2015 முதல் அக்டோபர் 2017 வரையிலுமான ஒட்டுமொத்த சேமிப்பு ரூ.5,636 கோடியைத் தொட்டது.
10 ஆண்டுகளில்  ஒட்டுமொத்த சேமிப்பு ரூ.41,000 கோடியாக இருக்கும்.
புதுமையான உபாயமாக, பொது அணுகல் முறையில் மின்சாரக் கொள்முதல் மூலம் இந்த சாதனை நிகழ்த்தப்பட்டுள்ளது.
பொது அணுகல் முறை மின்சாரக் கொள்முதல் மூலம் 7 மாநிலங்களான, மகாராஷ்டிரா, குஜராத், மத்தியப் பிரதேசம், ஜார்க்கண்ட், ராஜஸ்தான், ஹரியானா, கர்நாடகா மற்றும் தாமோதர் பள்ளத்தாக்கு கார்ப்பரேஷன் போன்றவை இணைக்கப்பட்டுள்ளன.
மேலும் 5 மாநிலங்களான பீகார், உத்தரப்பிரதேசம், மேற்கு வங்காளம், தமிழ்நாடு மற்றும் தெலுங்கானா மாநிலங்களில், ரயில்வே பொது அணுகல் வழியில் மின்சாரம் பெறுவதற்கு ஒப்புக்கொண்டுள்ளது. அடுத்த வருடம் முதல் இந்த முறை தொடங்கப்படலாம்.
மீதமுள்ள மாநிலங்களிலும் பொது அணுகல் முறையில் மின்சாரம் பயன்படுத்துவதற்கு இந்திய ரயில்வே பேச்சுவார்த்தை நடத்தி வருகிறது.
மின் இழுவைக்கான மின்சாரக் கட்டணத்தைக் குறைப்பதற்கு எடுக்கப்பட்ட சிறந்த உபாயத்தின் மூலம் இந்திய ரயில்வே துறை, ஏப்ரல் 2015 முதல் அக்டோபர் 2017 வரை, பொது அணுகல் ஏற்பாடு மூலம், வழக்கமான செயல்பாடுகள் இருந்தபோதும் ஒட்டுமொத்தமாக ரூ.5,636 கோடி சேமித்துள்ளது. இந்த நிதியாண்டு முடிவதற்குள் அதாவது மார்ச் 2018க்குள், இந்த ஒட்டுமொத்த சேமிப்புத் தொகை ரூ.6,927 கோடியாகவும், அதாவது எதிர்பாக்கப்பட்ட இலக்கைவிட 1,000 கோடி அதிகம் சேமிக்கப்படும்.
அடுத்த 10 ஆண்டுகளில்  ஒட்டுமொத்த மின் இழுவைக் கட்டணத்தில் ரூ.41,000 கோடி சேமிக்கப்படும். இந்தத் திட்டத்திற்கு, இந்திய ரயில்வேக்கு 41ஆயிரம் கோடி இலக்கு என்று பெயர் சூட்டப்பட்டுள்ளது.
மிக அதிகமாக இருந்த மின்சாரக் கட்டணத்தில், இந்திய ரயில்வே பொது அணுகல் மூலம் மின்சாரம் கொள்முதல் செய்வதற்கு புதுமையான முயற்சி மேற்கொண்டது. இதற்காக, இந்திய ரயில்வேக்கு நிகர்நிலை உரிம நிலையை, மின்சார சட்டம் 2003 கொடுத்துள்ளது.
இந்தியாவுக்கு மின்சாரம் வந்த காலத்தில் இருந்து, இந்தியன் ரயில்வேயிடம் உற்பத்தி ஆர்வம், பரிமாற்றம் மற்றும் மின்சார விநியோகம் போன்றவை இருந்தன. ஆனாலும், மின்சார சட்டத்தை செயல்பாட்டுக்கு கொண்டுவர இந்தியன் ரயில்வே தீவிரமாக செயல்பட்டு வந்தாலும், பல்வேறு காரணங்களால் முழுமையடைவதற்கான நேரம் நெருங்கவில்லை. அதன்பிறகு ரயில்வே துறை அமைச்சர்கள், இந்தத் திட்டத்தை நிறைவேற்ற புதுமையான உத்வேகத்துடன், சரியான உபாயத்துடன் திட்டமிட்டனர். இந்தியன் ரயில்வேயானது, மத்திய மின்சார ஒழுங்குமுறை ஆணையத்தை அணுகியது. திட்டத்திற்கு ஏற்ற வழிமுறைகள் வகுக்கப்பட்டன. அனைத்து மாநில பரிமாற்ற உள்கட்டமைப்புகள் மற்றும் மாநில மின் கடத்தும் மையங்கள் அமைக்கப்பட்டு, இந்திய ரயில்வே பொது அணுகல் வழிமுறையில் தற்போதுள்ள பரிமாற்ற வழித்தடத்தில் நிகர்நிலை உரிமத்துடன் செயலாற்றுகிறது.
(Visitor Counter : 47
மனித வள மேம்பாட்டு அமைச்சகம்
பாரீஸ் புத்தகத் திருவிழா 2022-ல் கவுரவ விருந்தினராக இந்தியாவின் பங்கேற்பு நமது பன்முக இலக்கியம் மற்றும் மொழியைக் கொண்டாடும் தளமாக அமையும்: திரு தர்மேந்திர பிரதான்
பாரீஸ் புத்தகத் திருவிழா 2022-ல் கவுரவ விருந்தினராக இந்தியா அழைக்கப்பட்டுள்ளது. இந்த விழா ஏப்ரல் 21 அன்று தொடங்கப்பட்டது. இந்திய அரங்கும் இதில் இடம் பெற்றுள்ளது.
பாரீஸ் புத்தகத் திருவிழா 2022-ல் கவுரவ விருந்தினராக இந்தியாவின் பங்கேற்பு நமது பன்முக இலக்கியம் மற்றும் மொழியைக் கொண்டாடும் தளமாக அமையும் என்று மத்திய கல்வித்துறை அமைச்சர் திரு தர்மேந்திர பிரதான் தெரிவித்துள்ளார்.
இந்திய அரங்கில், 15-க்கும் அதிகமான டிஜிட்டல் மற்றும் நேரடி கண்காட்சிகளும், 65 பதிப்பாளர்கள் வெளியிட்டுள்ள பல்வேறு இந்திய மொழிகளில் 400-க்கும் அதிகமான புத்தகங்களும் இடம் பெற்றுள்ளன. குழந்தைகளுக்கான பத்து படக்கதை புத்தகங்கள் கண்காட்சியில் இடம் பெற்றுள்ளன. ரவீந்திரநாத் தாகூரின் கதைகள், மகாத்மா காந்தி குறித்த குழந்தைகளுக்கான புத்தகம் ஆகியவை இதில் அடங்கும்.
‘ஐரோப்பிய கலை மற்றும் கட்டடக்கலையில் இந்தியாவின் செல்வாக்கு’, ‘பெண் எழுத்தாளர்களும் அவர்களின் படைப்பாக்க வெளியும்’ ‘மகாத்மா காந்தியும் ரோமன் ரோலண்டும்: 21ஆம் நூற்றாண்டு கண்ணோட்டம்’ ‘அறிவியலும், ஆயுர்வேதமும்‘ ‘பல மொழிகள் ஒரு இலக்கியம்‘ ‘சமகால படைப்புகளில் பருவநிலை மாற்றம் குறித்த அக்கறை’ போன்ற தலைப்புகளில் இலக்கிய அமர்வுகள் இந்தக் கண்காட்சியில் நடைபெற உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1819040
நுகர்வோர் நலன், உணவு மற்றும் பொது விநியோகம் அமைச்சகம்
இந்திய தரநிர்ணய அமைவனம்  இந்திய தரநிலைகளை பாடத்திட்டத்தின் ஒருபகுதியாக அறிமுகம் செய்வதற்காக 6 முன்னணி பொறியியல் நிறுவனங்களுடன் புரிந்துணர்வு ஒப்பந்தத்தில் கையெழுத்திட்டுள்ளது
இந்திய தரநிர்ணய அமைவனம்  இந்திய தரநிலைகளை பாடத்திட்டத்தின் ஒருபகுதியாக அறிமுகம் செய்வதற்காக 6 முன்னணி பொறியியல் நிறுவனங்களுடன் புரிந்துணர்வு ஒப்பந்த்த்தில் கையெழுத்திட்டுள்ளது. இந்த செயல்பாட்டில் கல்வி நிறுவனங்களின் தீவிர பங்கேற்பை அதிகரித்து நிறுவன மயமாக்கும் முயற்சியை நோக்கிய பிஐஎஸ்-சின் செயல்பாடாக இது அமைந்துள்ளது.
வாரணாசி இந்திய தொழில்நுட்ப நிறுவனம் , ஜெய்ப்பூரில் உள்ள மாளவியா தேசிய தொழில்நுட்ப நிறுவனம், இந்தூர் இந்திய தொழில்நுட்ப நிறுவனம், பாட்னா இந்திய தொழில்நுட்ப நிறுவனம், சென்னை இந்திய தொழில்நுட்ப நிறுவனம் மற்றும் திருச்சியில் உள்ள தேசிய தொழில் நுட்ப நிறுவனம் ஆகியவற்றுடன் புரிந்துணர்வு ஒப்பந்தம் 28 நவம்பர் 2022 அன்று மேற்கொள்ளப்பட்டு, பிஐஎஸ் தரநிலை பேராசிரியர் அமர்வு இந்த நிறுவனங்களில் உருவாக்கப்பட்டுள்ளது.
இதன் மூலம் சம்பந்தப்பட்ட நிறுவனங்களின் தரநிலைகள் தொடர்பான அறிவியல் மற்றும் பிற பிரிவுகளில் ஆராய்ச்சி மற்றும் மேம்பாடு ஊக்குவிக்கப்படும்.
பிஐஎஸ்-சின் தலைமை இயக்குநர் திரு.பிரமோத் குமார் திவாரி இதுகுறித்து கூறுகையில், இந்த முதன்மையான கல்வி நிறுவனங்களுடன் ஏற்படுத்தப்பட்டுள்ள ஒப்பந்தத்தின் மூலம் இளைஞர்கள் மத்தியில் தரநிர்ணயம் தொடர்பான ஆர்வம் ஊக்குவிக்கப்படும் என்றார். இந்த நிறுவனங்கள் இணைந்து கருத்தரங்குகள், மாநாடுகள், பயிலரங்குகள், பயிற்சிகள் மற்றும் குறுகிய கால கல்வி திட்டங்களை செயல்படுத்தும் என்றும் அவர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
மக்களின் சுகாதார நலம் கருதி 1.5 லட்சத்துக்கும் மேற்பட்ட ஆயுஷ்மான் பாரத் ஆரோக்கிய மற்றும் நல மையங்கள் செயல்படுத்தப்பட்டுள்ளன.
மத்திய அமைச்சகம் முதல் முறையாக ஆரோக்கியத்தை இந்தியாவின் முன்னேற்றதுடன் ஒருங்கிணைத்துள்ளது. பேரிடர் காலம் நாட்டின் சுகாதாரத்தை வலுப்படுத்த ஒரு வாய்ப்பாக அமைந்தது என்று தேசிய ஆரோக்கிய திட்டத்தின் எட்டாம் திட்ட வடிவமைப்பு குழு கலந்தாலோசனையில் கூறுகிறார், சுகாதாரத்துறை அமைச்சர் டாக்டர் மன்சுக் மாண்டவியா.
திரு ஹர்தீப் சிங் பூரி, வீடு மற்றும் நகர்ப்புற விவகாரங்கள் அமைச்சர், திரு கஜேந்திர சிங் செகாவத், மத்திய ஜல் சக்தி அமைச்சர், டாக்டர் வீரேந்திர குமார், மத்திய சமூக நீதி மற்றும் அதிகாரமளித்தல் அமைச்சர், டாக்டர் பாரதி பிரவின் பவார், சுகாதாரம் மற்றும் குடும்ப நல இணை அமைச்சர், டாக்டர் வி கே பால்  மற்றும் நிதி ஆயோக் உறுப்பினர்கள் ஆகியோர் இதில் கலந்து கொண்டனர்.
தேசிய ஆரோக்கிய கொள்கை 2017 இன் படி 1.54 லட்சம் துணை ஆரோக்கிய மையங்கள் மற்றும் ஆரம்ப நிலை ஆரோக்கிய மையங்கள் ஆயுஷ்மான் பாரத் திட்டத்தின் கீழ் ஆரோக்கியம் மற்றும் நல மையங்களாக மாற்றப்பட்டுள்ளது. 135 கோடி பேருக்கு இத்திட்டத்தின் கீழ் சுகாதார தீர்வுகள் வழங்கப்பட்டன. மேலும், 12 ஆரோக்கிய சேவைகள் இலவசமாக வழங்கப்படுகிறது என்று அமைச்சர் தெரிவித்தார்.
உலகளாவிய ஆரோக்கிய அமைப்புகள் மற்றும் அவற்றின் செயல்பாடுகள் ஆகியவற்றை அறிந்து, இந்தியாவிற்கு, குறிப்பாக அதன் மாநிலங்களுக்கும், உள்ளூர் சவால்களுக்கு ஏற்ப தனக்கே சொந்தமான ஓர் ஆரோக்கிய அமைப்பு முறையை ஏற்படுத்த வேண்டும். அந்தியோதயா தத்துவத்தை சார்ந்த வகையில் மலிவான, எளிதில் பெறக்கூடிய, தரமான ஆரோக்கிய சேவையை நாட்டில் ஒவ்வொரு தனிநபருக்கும் அளிக்க வேண்டும் என்று தெரிவித்தார்.
வெவ்வேறு பரிசோதனை முறைகள், மருந்துகள் மற்றும் செயற்கை நுண்ணறிவு தொழில்நுட்பம் மூலம் டிஜிட்டல் ஆரோக்கிய திட்டங்களை உருவாக்கி எதிர்காலத்தில் வலுவான ஆரோக்கிய அமைப்பை ஏற்படுத்தி நூற்றாண்டுக்கான வளர்ச்சி இலக்குகளிலிருந்து நீடித்த நிலையான அபிவிருத்திக்கான இலக்குகளுக்கு மாற வேண்டும் என வலியுறுத்தினார்.
கடந்த வருடத்தில் தேசிய ஆரோக்கிய திட்டத்தின் கீழ் மேற்கொள்ளப்பட்ட திட்ட வடிவமைப்பு குழுவின் சாதனைகள்:
- ஒரு லட்சம் ஆயுஷ்மான் பாரத் ஆரோக்கியம் மற்றும் நல மையங்களுக்கு தொலைதொடர்பு சேவைகளை சஞ்சீவனி இணையதளம் வழங்கியுள்ளது.
- எச் பி வி தடுப்பூசிகளுக்கான விதிமுறைகளுக்கு ஒப்புதல் அளிக்கப்பட்டன.
- 30 கோடி ஆயுஷ்மான் பாரத் சுகாதார அடையாள அட்டைகள் இதுவரை வழங்கப்பட்டுள்ளன.
- 20 கோடி ஆயுஷ்மான் பாரத் பிரதமர் காப்பீடு திட்ட அட்டைகள் வழங்கப்பட்டுள்ளன.
- பிரதமரின் தேசிய பரிசோதனை முறை திட்டம்  36 மாநிலங்கள் மற்றும் யூனியன் பிரதேசங்களில் உள்ள 630 மாவட்டங்களில் செயல்படுத்தப்பட்டுள்ளன.
- மூன்றாம் நிலை சேவைகள் மாநில மருத்துவமனைகளில் அளிக்கப்பட்டு வருகின்றன.
- 9 லட்சத்துக்கும் மேற்பட்ட காசநோயாளிகளுக்கு நிக்ஷய் மித்ரா திட்டம் பயனளித்துள்ளது.
- ஜல்ஜீவன் திட்டத்தினால் கடந்த 4-5 வருடங்களில் மலேரியா தாக்கம் மிகுதியாக குறைத்துள்ளது.
2025 க்குள் தொழுநோயை முற்றிலுமாக அகற்றுவது, மதிப்பிற்குரிய பிரதமரின் குறிக்கோள் இதனை நிறைவேற்றுவது குறித்து வலியுறுத்தினார். இக்குழுவின் ஒருங்கிணைப்பால் ஆரம்ப நிலை, இரண்டாம் நிலை மற்றும் மூன்றாம் நிலை மருத்துவ சேவைகளை எளிதில் அளிக்ககூடும் என்கிறார் டாக்டர் மன்சுக் மாண்டவியா.
•••••••••••••
RKM/SM/PK
(Visitor Counter : 99
நிலக்கரி அமைச்சகம்
சட்டவிரோத சுரங்க நடவடிக்கைகளைத் தடுக்க நடவடிக்கை
கோல் இந்தியா லிமிடெட் நிறுவனம், நிலக்கரி உற்பத்தியின் போது, பல்வேறு சட்டங்கள், விதிகள் மற்றும் ஒழுங்குமுறைகளின் கீழ் பல்வேறு நடவடிக்கைகளை மேற்கொண்டு வருகிறது. அனைத்து சட்ட விதிகளும் முறையாக்க் கடைபிடிக்கப்படுகின்றன. எனவே, கோல் இந்தியா லிமிடெட் நிறுவனத்தின் குத்தகைப் பகுதிகளில் சட்டவிரோத சுரங்கம் எதுவும் நடைபெறவில்லை. எவ்வாறாயினும், சட்டவிரோத நிலக்கரி சுரங்கம் முக்கியமாக கைவிடப்பட்ட சுரங்கங்கள், தொலைதூர / தனிமைப்படுத்தப்பட்ட இடங்களில் அமைந்துள்ள ஆழமற்ற நிலக்கரி படிவங்களிலிருந்து மேற்கொள்ளப்படுவதாக தெரிவிக்கப்பட்டுள்ளது. இது ஒரு சட்டம் ஒழுங்கு பிரச்சினையாகும், இது ஒரு மாநில விவகாரம். எனவே முதன்மையாக; சட்டவிரோத நிலக்கரி சுரங்கத்தை நிறுத்த / தடுக்க தேவையான தடுப்பு நடவடிக்கைகளை எடுப்பது மாநில / மாவட்ட நிர்வாகத்தின் அதிகார வரம்பிற்கு உட்பட்டது.
சட்ட விரோதமாக நிலக்கரி வெட்டி எடுப்பதால் ஏற்பட்ட நஷ்டத்தை துல்லியமாகக் குறிப்பிட முடியாது. இருப்பினும், பாதுகாப்புப் படையினர் நடத்திய சோதனைகள் மற்றும் சம்பந்தப்பட்ட மாநில அரசின் சட்டம் ஒழுங்கு அதிகாரிகளுடன் கூட்டு சோதனைகளின்படி, கடந்த மூன்று ஆண்டுகளில், பெருமளவு நிலக்கரி மீட்கப்பட்டுள்ளது.
சட்டவிரோதமாக நிலக்கரி வெட்டி எடுப்பதைத் தடுக்க, கைவிடப்பட்ட சுரங்கங்களின் திறப்புகளின் முகத்துவாரத்தில் கான்கிரீட் சுவர்கள் கட்டப்பட்டுள்ளன.
பாதுகாப்புப் படையினரும், சம்பந்தப்பட்ட மாநில அரசின் சட்டம் ஒழுங்கு அதிகாரிகளும் இணைந்து திடீர் சோதனைகளை நடத்தி வருகின்றனர்.
அதிக பள்ளம் உள்ள பகுதிகளில் குப்பை கொட்டும் பணி நடக்கிறது.
பாதிக்கப்படக்கூடிய இடங்களில் சோதனைச் சாவடிகள் அமைத்தல்.
சட்டவிரோத சுரங்கத்தின் பல்வேறு அம்சங்களைக் கண்காணிக்க சி.ஐ.எல் இன் சில துணை நிறுவனங்களில் வெவ்வேறு மட்டங்களில்  குழு / பணிக்குழு அமைக்கப்பட்டுள்ளது.
அங்கீகரிக்கப்படாத நிலக்கரி சுரங்க நடவடிக்கைகளை சம்பந்தப்பட்ட சட்டம் ஒழுங்கு அதிகாரிகளை கண்காணித்து உரிய நடவடிக்கை எடுக்க உதவுவதற்காக "கானன் பிரஹரி" மற்றும் நிலக்கரி சுரங்க கண்காணிப்பு மற்றும் மேலாண்மை அமைப்பு  என்ற வலை பயன்பாட்டை இந்திய அரசு அறிமுகப்படுத்தியுள்ளது.
பாதுகாப்புப் படையினர் நடத்திய சோதனைகள் மற்றும் சம்பந்தப்பட்ட மாநில அரசின் சட்டம் ஒழுங்கு அதிகாரிகளுடன் இணைந்து நடத்திய சோதனைகளின்படி, கடந்த மூன்று ஆண்டுகளில், பலர் கைது செய்யப்பட்டுள்ளனர்.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் பிரகலாத் ஜோஷி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.